Pa en seun in Pta-huis geskietArgieffoto Ao. Johan van Dyk, woordvoerder van die polisie, het aan Maroela Media gesê die motief vir die skietery is nog nie bekend nie. “Drie mans het omstreeks 11:00 aan die deur van die huis geklop en die eienaar het oopgemaak. Hy het besef iets is fout en het die veiligheidshek toegedruk, maar toe skiet die mans twee skote,” het Van Dyk gesê. “Die man is in sy been getref en sy skoonseun is in die linkerarm getref. Daarna het die drie mans weggehardloop sonder om iets te vat.” Chitra Bodasing-Harduth, woordvoerder van ER24, het gesê met paramedici se aankoms op die toneel het die pa, in sy 50s, op die vloer in die deur van die huis gelê en sy skoonseun, in sy 30s, het teen die muur gesit. “Hulle is op die toneel vir skietwonde behandel voordat hulle albei na ŉ hospitaal geneem is,” het Bodasing-Harduth gesê. Van Dyk het gesê ŉ saak van poging tot moord word ondersoek.